Lørenskog BK’s Jubileumsturnering 2014

I anledning vårt 75 års jubileum har Lørenskog Bridgeklubb den glede å invitere til en jubileumsturnering lørdag 4. oktober 2014. *Turneringen vil kun være åpen for spillere fra RBK Romerike*.

Turneringen vil bli avviklet som parturnering, men LBK ønsker å benytte denne anledningen til å utfordre alle Romeriksklubbene til en uformell kappestrid om hvilken klubb som er «Romerikes beste bridgeklubb», og håper at klubbene tar denne utfordringen. Kåringen av beste klubb vil bli basert på resultatene for de 3 beste parene fra hver klubb.

LBK ønsker at jubileumsturneringen skal være en turnering også for mindre erfarne spillere med begrenset turneringserfaring. For de som føler at de tilhører denne gruppen, vil det derfor være anledning til å melde seg på i en egen pulje. Alle vil imidlertid spille sammen i en gruppe, men det blir egen premiering til beste tredjedel i hver av puljene. I tillegg blir det spurtpremier.

Det vil bli søkt om tildeling av kretspoeng i henhold til Bridgeforbundets regler for dette. Antall spill vil bli ca 42. Turneringen avvikles som monrad hvis antall påmeldte tilsier det.

Turneringsleder er Trygve Sætereng.

* Spillested er Kjenn Skole, Hasselveien 4, 1470 Lørenskog
* Spillestart kl. 10.00 (oppmøte kl. 09.30 for registrering). Vi regner med å være ferdig ca kl 1600.
* Påmelding innen tirsdag 30. september (forbehold om begrensning hvis stor deltakelse etter «førstemann til mølla-prinsippet») til

Ola Granøien tlf 48156684 ola.granoien@getmail.no

Tomm Einar Johansen tlf 91840693 tommej@broadpark.no

* Startavgift, som er kr. 200 pr. spiller i «åpen klasse» og kr. 150 pr. spiller i puljen for mindre erfarne spillere, sendes til konto 5082 07 38303 og merkes navn, klubb og pulje.
* Det blir anledning til å kjøpe mat og drikke under arrangementet

Oppdatert informasjon om jubileumsturneringen vil bli lagt ut på LBK’s hjemmeside.

Vi sees den 4. oktober

Lørenskog Bridgeklubb 1939 - 2014